Assembly Election Results 2023 LIVE: पूर्वोत्तर के तीन राज्य त्रिपुरा, मेघालय और नागालैंड विधानसभा चुनाव के नतीजे आज जारी किए जा रहे हैं। मतगणना जारी है। तीनों राज्यों के चुनाव परिणाम की अपडेट्स यहां पढ़िए...
नई दिल्लीUpdated: March 02, 2023 06:28:53 pm
मेघालय विधानसभा चुनाव रिजल्ट पर प्रतिक्रिया देते हुए प्रधानमंत्री मोदी ने कहा कि "उन सभी का आभारी हूं जिन्होंने समर्थन किया है। हम मेघालय के विकास पथ को बढ़ाने के लिए कड़ी मेहनत करते रहेंगे और राज्य के लोगों को सशक्त बनाने पर ध्यान केंद्रित करेंगे। मैं अपनी पार्टी के कार्यकर्ताओं का भी उनके द्वारा किए गए प्रयास के लिए आभारी हूं।"
त्रिपुरा विधानसभा चुनाव रिजल्ट पर प्रतिक्रिया देते हुए प्रधानमंत्री ने कहा कि "धन्यवाद त्रिपुरा! यह प्रगति और स्थिरता के लिए वोट है। त्रिपुरा BJP राज्य के विकास पथ को बढ़ावा देना जारी रखेगा। जमीनी स्तर पर शानदार प्रयासों के लिए मुझे सभी त्रिपुरा भाजपा कार्यकर्ताओं पर गर्व है।"
Thank you Tripura! This is a vote for progress and stability. @BJP4Tripura will continue to boost the state's growth trajectory. I am proud of all Tripura BJP Karyakartas for their spectacular efforts at the grassroots.— Narendra Modi (@narendramodi) March 2, 2023
प्रधानमंत्री ने तीनों राज्यों के लिए अलग-अलग ट्वीट करके चुनाव रिजल्ट को लेकर प्रतिक्रिया दी। नागालैंड विधानसभा चुनाव रिजल्ट पर प्रतिक्रिया देते हुए प्रधानमंत्री ने कहा कि मैं नागालैंड के लोगों को आशीर्वाद देने के लिए धन्यवाद देता हूं। NDPP- Nagaland BJP राज्य की सेवा के लिए एक और जनादेश के साथ गठबंधन। डबल इंजन की सरकार प्रदेश की प्रगति के लिए काम करती रहेगी। मैं अपने पार्टी कार्यकर्ताओं की कड़ी मेहनत के लिए उनकी सराहना करता हूं जिन्होंने यह परिणाम सुनिश्चित किया।
I thank the people of Nagaland for blessing the @NDPPofficial-@BJP4Nagaland alliance with yet another mandate to serve the state. The double engine government will keep working for the state's progress. I laud our party workers for their hardwork which ensured this result.— Narendra Modi (@narendramodi) March 2, 2023
त्रिपुरा के CM माणिक साहा ने कहा कि भाजपा की विशाल जीत हुई है, मैं इसके लिए त्रिपुरावासी को शुभकामनाएं देता हूं। आज शांतिपूर्ण तरीके से मतगणना संपन्न हुई। उन्होंने कहा कि प्रधानमंत्री के नेतृत्व में हमने चुनाव की रणनीति तैयारी की और आज हमें जीत दर्ज की है। सीएम मालिक ने कहा, मैं PM को भी धन्यवाद करता हूं।
नागालैंड में NDPP और बीजेपी गठबंधन ने 24 सीटों पर जीत दर्ज कर ली है। इसके साथ ही गठबंधन 12 सीटों पर आगे चल रहा है। वहीं कांग्रेस के खाते 2 सीटे आई है और 5 पर आगे चल रही है। NPP को 4 सीटों पर जीत मिली है और 1 पर आगे है।
त्रिपुरा मे बीजेपी शानदार प्रदर्शन कर रही है। बीजेपी जीत से कार्यकर्ताओं में काफी उत्साह देखा जा रहा है। अगरतला में भाजपा कार्यालय में जश्न मनाया जा रहा है। पार्टी ने राज्य की कुल 60 सीटों में से 15 पर जीत दर्ज की है और 18 पर आगे चल रही है।
मेघालय में किसी भी पार्टी को बहुमत मिलता नहीं दिख रहा है। रुझानों में सीएम कोनराड संगमा की पार्टी सबसे आगे चल रही है। सीएम कोनराड संगमा ने कहा कि हमारी सीटें बहुमत से कम हैं। लेकिन हम अंतिम नतीजों का इंतजार कर रहे हैं। इसके साथ ही उन्होंने वोट देने के लिए जनता को धन्यवाद किया है।
मेघालय के वर्तमान मुख्यमंत्री कोनराड संगमा के भाई जेम्स संगमा चुनाव हार गए हैं। जेम्स दादेंग्रे सीट से चुनाव लड़े थे। टीएमसी उम्मीदवार रूपा मारक ने हरा दिया है। सीएम अपने भाई की सीट पर री काउंटिंग की मांग कर रहे है।
मेघालय में सत्ताधारी नेशनल पीपुल्स पार्टी (एनपीपी) का पलड़ा भारी नजर आ रहा है। ताजा रुझानों में एनपीपी 60 विधानसभा क्षेत्रों में से 23 सीटों पर आगे चल रही है। बीजेपी और तृणमूल कांग्रेस एनपीपी से भारी अंतर से पीछे चल रहे हैं। दोनों पार्टियां अब पांच-पांच सीटों पर अपनी बढ़त बनाए हुए है।
उत्तर पूर्व में चुनाव के परिणामों पर केंद्रीय कानून मंत्री किरेन रिजिजू का बड़ा बयान सामने आया है। उन्होंने कहा कि बीजेपी जिस तरह से उत्तर पूर्व में जीत प्राप्त कर रहे हैं उसका एक कारण है कि मोदी जी ने जितना काम किया है वो लोगों तक पहुंच रहा है। चुनाव जीत रहे हैं तो इसका मतलब है कि हम लोगों का विश्वास प्राप्त कर रहे हैं।
मेघालय विधानसभा चुनाव की गिनती चल रही है। अभी तक 5 सीटों पर नतीजे आ गए हैं। चुनाव आयोग की वेबसाइट के अनुसार बीजेपी 2, आरपीआई 2, एनडीपीपी 1 सीट पर जीत हासिल कर चुकी है। रुझानों में बीजेपी 5, NPP 23, कांग्रेस 5, टीएमसी 4, अन्य 19 सीटों पर आगे चल रही है।
नॉर्थ- ईस्ट की चुनावी तस्वीर साफ होने लगी है। बीजेपी की जबरदस्त बढ़त से कार्यकर्ता-नेता जश्न मनाने में जुटे हैं। रात 8 बजे पीएम मोदी बीजेपी मुख्यालय जाएंगे। बताया जा रहा है कि वे पूर्वोत्तर की जीत के बाद जनता को संबोधित करेंगे।
त्रिपुरा के सीएम माणिक साह ने टाऊन बारदोवली सीट से करीब 1300 वोटों से जीत दर्ज की है। माणिक साहा ने कहा कि यह जीत जनता की है, प्रधानमंत्री मोदी, जेपी नड्डा और अमित शाह तय करेंगे शपथ ग्रहण समारोह। त्रिपुरा में बीजेपी गठबंधन ने बहुमत हासिल किया है।
मेघालय में कोनराड संगमा की अगुवाई वाली नेशनल पीपुल्स पार्टी (NPP) सबसे आगे चल रही है। हालांकि अभी तक एनपीपी को बहुमत नहीं मिला है। इसलिए संगमा की पार्टी को किसी और पार्टी के समर्थन की जरूरत पड़ सकती है। एनपीपी नेता सैदुल खान ने कहा कि परिणामों पर हमारी करीबी नजर है। हमने सभी विकल्प खुले रखे हैं।
नागालैंड विधानसभा चुनाव में त्युएनसांग सदर-1 सीट से बीजेपी उम्मीदवार पी बशांगमोंगबा चांग ने जीत दर्ज की है। उन्होंने एनसीपी के तोयांग चांग को 5,644 वोटों से हराया।
मेघालय विधानसभा चुनाव में एनपीपी के स्नियाभलंग धर ने नर्तियांग सीट अपना कब्जा कर लिया है। एनपीपी उम्मीदवार ने कांग्रेस उम्मीदवार एमलांग लालू को 2,123 वोटों से हरा दिया है।
नागालैंड में बीजेपी प्रत्याशी ने शानदार जीत दर्ज की है। त्युएनसांग सदर-1 सीट से बीजेपी उम्मीदवार पी बशांगमोंगबा चांग को जीत मिली है। उन्होंने अपने निकटतम प्रतिद्वंद्वी एनसीपी के तोयांग चांग को 5,644 मतों से हरा दिया है।
मेघालय में सत्ताधारी एनपीपी का खाता खुल गया है। एनपीपी के के स्नियाभलंग धर ने नर्तियांग सीट पर 2,123 वोट से जीत दर्ज की है। इस मुकाबले में कांग्रेस उम्मीदवार एमलांग लालू को हरा का मुंह देखना पड़ा।
नागालैंड के उपमुख्यमंत्री यानथुंगो पैटन ने दावा किया है कि प्रदेश में NDPP-BJP गठबंधन की भारी बहुमत से सरकार बनेगी। उन्होंने कहा कि पिछले चुनाव में हमें 20 में से 12 सीटों पर जीत मिली थी। लेकिन इस बार और अधिक जीतने की उम्मीद है। केंद्र सरकार की तारीफ करते हुए कहा कि केंद्रीय गृह मंत्री ने नागालैंड के 15 पुलिस स्टेशन से AFSPA हटाया है।
नागालैंड विधानसभा चुनाव परिणामों के रुझानों में बीजेपी ने प्रचंड बहुमत बना ली है। रुझानों में यहां बीजेपी गठबंधन का आंकड़ा 51 सीट पर पहुंच गया है। वहीं NPF 8 सीट पर आगे है। फिलहाल कांग्रेस ने सिर्फ 1 सीट पर बढ़त बना रखी है।
विधानसभा चुनाव के परिणाम के रुझानों में त्रिपुरा में बीजेपी सबसे बड़ी पार्टी बनकर उभर रही है। ताजा रुझान के अनुसार बीजेपी+ 30, लेफ्ट+ 16, टीएमपी 13 सीट पर आगे है।
नागालैंड में बीजेपी+ 41, NPF 4, कांग्रेस 0, अन्य 15 सीट पर आगे है।
मेघालय में बीजेपी 6, NPP 24, कांग्रेस 6, टीएमसी 5, अन्य 18 सीट पर आगे चल रही है।
विधानसभा चुनाव परिणाम के रुझानों में त्रिपुरा में बीजेपी ने फिर बढ़त बना ली है। रुझानों में बीजेपी गठबंधन ने एक बार फिर बहुमत हासिल कर लिया है। लेफ्ट+ अब घटकर 17 पर आगे है। वहीं टीएमपी भी 11 सीटों से आगे चल रही है।
त्रिपुरा चुनाव 2023 के नतीजे के रुझानों में बीजेपी बहुमत के पार जाकर वापस आ गई है। जानिए कौन कहां आगे चल रहा है।
खोवाई : सीपीएम आगे
जुबराजनगर : बीजेपी आगे
खैरपुर : बीजेपी आगे
कल्याणपुर-प्रमोदनगर: बीजेपी आगे
सबरूम : सीपीएम प्रत्याशी और सीपीएम के प्रदेश सचिव जितेंद्र चौधरी आगे
अशारंबरी (एसटी) सीट: टिपरा मोथा आगे
बामुटिया : सीपीएम सबसे आगे
पानीसागर : बीजेपी आगे
मातरबाड़ी : भाजपा आगे
बागमा : बीजेपी आगे
सूर्यमणिनगर : कांग्रेस आगे
कंचनपुर (अजजा): निर्दलीय नेता
सिमना: टिपरा मोथा अग्रणी
त्रिपुरा में तेजी से सियासी गणित बदल रहा है। शुरुआती रुझानों में बीजेपी 40 सीटों पर आगे दिख रही थी। लेकिन अब तक आए रुझानों में भगवा पार्टी 29 सीटों पर आगे है। त्रिपुरा में बीजेपी रुझानों में बहुमत के आंकड़े से पिछड़ती दिख रही है। राज्य में बहुमत के लिए 31 सीट चाहिए।
नागालैंड के मौजूदा मुख्यमंत्री और NDPP उम्मीदवार नेफ्यू रियो रुझानों में उत्तरी अंगामी-द्वितीय विधानसभा क्षेत्र में बढ़त बनाए हुए है। रुझानों के मुताबिक राज्य में एक बार फिर बीजेपी गठबंधन सरकार बनती नजर आ रही है।
सबसे लोकप्रिय
मल्टीमीडिया